แดงโคราชจัดผ้าป่า โวย ศอฉ.ส่อคุกคาม
บิ๊กจิ๋ว แจ้งยกเลิกเป็นประธานผ้าป่ากระทันหัน อ้างติดงานและสุขภาพไม่ดี ผู้จัดระบุถูกคุกคาม มือมืดปล่อยข่าวว่ายังเป็นพื้นที่ พ.ร.ก.ฉุกเฉิน - เจ้าหน้าที่รัฐเก็บภาพตามคำสั่ง ศฮฉ.เมื่อเวลา 09.30 น.วันที่ 25 ส.ค. 53 ที่สถานีวิทยุชุมชนไทยสินธนา ความถี่ เอฟเอ็ม 93.25 mhz เลขที่ 564 หมู่บ้านสินธนา หมู่ 10 อ.โคกกรวด อ.เมือง นครราชสีมา ได้มีชมรมคนรักย่าโม นำโดยนายประยูร จันทรุสอน นายกสมาคมกิจการวิทยุกระจายเสียง และวิทยุโทรทัศน์ ประธานชมรม ฯ เจ้าของสถานีวิทยุชุมชนไทยสินธนา ได้ใช้พื้นที่บริเวณลานกว้างหน้าบ้าน จัดงานทอดผ้าป่ารวมใจโครงการ ปลูกต้นไม้ให้แผ่นดินแม่ ให้ร่มเงาแผ่คลุมแผ่นดินไทย โดยมีพระครูปลัดสุพันธุ์ อธิติตโต เจ้าอาวาสวัดใหม่บ้านดอน เจ้าคณะตำบลโคกกรวด เขต 1 อ.เมือง เป็นประธานฝ่ายสงฆ์ นายอุบล เอื้อศรี อดีตสมาชิกวุฒิสภา ที่ปรึกษา นายก อบจ.นครราชสีมา ทำหน้าที่เป็นประธานฝ่ายฆราวาส แทน พล.อ ชวลิต ยงใจยุทธ ที่แจ้งยกเลิกกำหนดการเนื่องจากติดภารกิจภายในงานมีการถวายภัตตาหารเพลแด่พระภิษุสงฆ์ จำนวน 9 รูป และทำบุญ กรวดน้ำ อุทิศ ส่วนบุญ ส่วนกุศล ให้กับเจ้ากรรมนายเวร และผู้ล่วงลับ โดยรอบ จากนั้นได้แจกพันธุ์กล้าไม้ยืนต้น ที่ได้รับการอนุเคราะห์ จากศูนย์เพาะพันธุ์กล้าไม้ นครราชสีมา จำนวนหลายพันต้น ให้กับตัวแทน ซึ่งเป็นแกนนำเครือข่ายคนเสื้อแดงในแต่ละอำเภอ ท่ามกลางประชาชน กว่า 400 คน และ จนท.หน่วยข่าวกรอง จากองค์กรต่างๆ หลายสิบคน ที่มาเฝ้าสังเกตการณ์ อย่างใกล้ชิด หลังเสร็จพิธีการ ผู้เข้าร่วมงานต่างแยกย้ายกันเดินทางกลับทันทีนายประยูร กล่าวว่า ชมรมคนรักย่าโม ได้ร่วมจัดกิจกรรมเพื่อหารายได้ให้กับสถานีวิทยุ ฯ จุดประสงค์สำคัญต้องการเสริมสร้างสิ่งดีงามให้กับสังคม และประเทศชาติ หล่อหลอมพลังสามัคคี อุทิศส่วนกุศลให้กับวีรชนผู้กล้าปกป้องประชาธิปไตยของยุคสมัยต่างๆ ที่ผ่านมา ตามกำหนดการประธานในพิธี พล.อ ชวลิต ยงใจยุทธ ประธานที่ปรึกษาพรรคเพื่อไทย และประธานที่ปรึกษาชมรมรักย่าโม จะต้องเดินทางมาทำหน้าที่เป็นประธานฝ่ายฆราวาส และขึ้นปราศรัย ใหโอวาส แต่ได้รับแจ้งว่า พลเอกชวลิตติดภารกิจสำคัญ และมีปัญหาสุขภาพ จึงขอยกเลิกกะทันหันนายประยูร กล่าวว่า อย่างไรก็ตามขอยืนยันอีกครั้ง การจัดงานครั้งนี้ ไม่ใช่การแสดงสัญลักษณ์การเคลื่อนไหวทางการเมือง และคณะกรรมการที่ร่วมจัดงาน ก็มิได้มีตำแหน่ง หรือเกี่ยวข้องกับ นปช. ตามที่หน่วยข่าวกรองระบุตามที่เป็นข่าวแต่อย่างใด ส่วนสาเหตุที่มีคนร่วมงานบางตา เนื่องจากมีคนปล่อยข่าวสร้างสถานการณ์ อ้างว่ายังมีการประกาศ พรก.ฉุกเฉินในพื้นที่ คนที่อยู่ต่างอำเภอจึงแจ้งยกเลิกการเดินทางกันจำนวนมากขอยืนยันว่าการจัดงานครั้งนี้ ไม่ใช่การแสดงสัญลักษณ์การเคลื่อนไหวทางการเมือง และคณะกรรมการที่ร่วมจัดงานก็ไม่ได้เกี่ยวข้องกับ นปช. ตามที่หน่วยข่าวกรองระบุ สาเหตุที่พี่น้องมาร่วมงานค่อนข้างบางตา ทั้งที่เตรียมสถานที่รองรับไว้หลายพันคน เนื่องจากมีผู้ไม่หวังดีปล่อยข่าวสร้างสถานการณ์ อ้างว่ายังมีการประกาศ พรก.ฉุกเฉินในพื้นที่ เมื่อช่วงกลางดึกที่ผ่านมามีเจ้าหน้าที่ภาครัฐ อ้างได้รับคำสั่งจาก ศอฉ.มาเก็บข้อมูลบันทึกภาพ ซึ่งเป็นพฤติกรรมที่ส่อไปในทางคุกคาม ทั้งที่ทราบอยู่แล้วว่ากิจกรรมที่จัดขึ้นไม่เกี่ยวกับการเมืองแต่อย่างใด นายประยูรกล่าว
บิ๊กจิ๋ว แจ้งยกเลิกเป็นประธานผ้าป่ากระทันหัน อ้างติดงานและสุขภาพไม่ดี ผู้จัดระบุถูกคุกคาม มือมืดปล่อยข่าวว่ายังเป็นพื้นที่ พ.ร.ก.ฉุกเฉิน - เจ้าหน้าที่รัฐเก็บภาพตามคำสั่ง ศฮฉ. เมื่อเวลา 09.30
สถานีวิทยุชุมชนไทยสินธนา,เสื้อแดงโคราช,แนวร่วมประชาธิปไตยต่อต้านเผด็จการแห่งชาติ